หนูมี พสพ แบบใส่ถุงยางแต่ถุงยางรั่ว(ซึมนิดหน่อยไม่ถึงกับพุ่ง)ตรงปลายกระจุกแต่แฟนไม่ได้หลั่งอสุจิ เลยไปซื้อยาคุมฉุกเฉินมากินทันทีเลย อยากทราบว่าท้องมั้ย
สวัสดีค่ะงานการมีเพศสัมพันธ์แบบใส่ถุงยางป้องกัน แต่ถุงยางกลับมีการรั่วซึมนั้น อาจทำให้เกิดการตั้งครรภ์จากน้ำอสุจิที่เล็ดลอดออกไปได้ดังนั้นกรณีนี้มีข้อบ่งชี้ของการใช้ยาคุมฉุกเฉินค่ะ โดยยาคุมฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องได้หลังการใช้ยาคุมฉุกเฉินนั้น ควรสังเกตรอบเดือนและตรวจยืนยันการตั้งครรภ์ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป